Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 122/13/8806	Košice, 13.6.2013
EEČ : 2-65-178-2013

U Z N E S E N I E

Trestná vec:	obvinený XXXXX 
Zločin:	Šírenie toxikománie podľa § 174 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistenom čase v polovici mesiaca december 2012 na doposiaľ nezistenom mieste v obci Kecerovce, okres XXXXX – okolie, opakovane predal za účelom fetovania toluén osobám maloletým XXXXX, nar. 30. 03. 1998 a XXXXX, nar. 12. 09. 1998,ktorým predával asi 0,1 l toluénu do fľaše, za 2 až 3 €,

lebo obvinený nebol v čase činu pre nepríčetnosť trestne zodpovedný

Odôvodnenie:

	Uznesením vyšetrovateľa OR PZ, Odbor kriminálnej polície XXXXX -okolie sp. zn. ČVS: ORP-4/OVK-KS-2013 zo d¨ľa 26. 03. 2013 bolo vznesené obvinenie XXXXX  za zločin šírenia toxikománie podľa § 174 ods. 1, 2 písm. a/ Tr. zákona na tom skutkovom základe ako je to uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý uviedol, že maloletým odlial trochu toluénu, avšak nikomu ho nepredával. 

	Svedok maloletý XXXXX uviedol, že od obvineného si kúpili toluén a asi za 1 dcl mu spoločne s Edom Ferkom zaplatili 2 €. 

V priebehu vyšetrovania bol vypracovaný znalecký posudok z odvetvia psychiatria, pričom bolo zistené, že u obvineného XXXXX ide o výrazné postihnutie rozumových schopností, ktoré sú u neho v pásme stredne ťažkej mentálnej retardácie.  Obvinený nechápe zmysel trestného konania.

Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

	Z vypracovaného znaleckého posudku je zrejmé, že obvinený XXXXX nechápe zmysel trestného konania z dôvodu jeho mentálnej retardácie. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor